รัฐบาลไทย-ข่าวทำเนียบรัฐบาล-พลเอก ประวิตร ฯ ลงใต้ ห่วงสถานการณ์น้ำ จี้พัฒนาแหล่งน้ำการเกษตรในพื้นที่ สปก. และเร่งมาตรการผลักดันราคาปาล์ม ดันเป็น “ศูนย์กลางผลิตน้ำมันอากาศยานชีวภาพ ”
วันจันทร์ที่ 5 กันยายน 2565
พลเอก ประวิตร ฯ ลงใต้ ห่วงสถานการณ์น้ํา จี้พัฒนาแหล่งน้ําการเกษตรในพื้นที่ สปก. และเร่งมาตรการผลักดันราคาปาล์ม ดันเป็น “ศูนย์กลางผลิตน้ํามันอากาศยานชีวภาพ ”
พลเอก ประวิตร ฯ ลงใต้ ห่วงสถานการณ์น้ํา จี้พัฒนาแหล่งน้ําการเกษตรในพื้นที่ สปก. และเร่งมาตรการผลักดันราคาปาล์ม ดันเป็น “ศูนย์กลางผลิตน้ํามันอากาศยานชีวภาพ ”
วันนี้ (5 กันยายน 2565) เวลา 09.00 น. พลเอก ประวิตร วงษ์สุวรรณ รอง นายกรัฐมนตรี และคณะ ได้เดินทางลงตรวจราชการพื้นที่ จังหวัดกระบี่ ติดตามสถานการณ์และการคาดการณ์น้ําในพื้นที่ภาคใต้ การพัฒนาแหล่งน้ําเพื่อการเกษตร รวมทั้งติดตามสถานการณ์ปาล์มน้ํามันในพื้นที่ โดยมี รัฐมนตรีว่าการกระทรวงดิจิทัลเพื่อเศรษฐกิจและสังคม รัฐมนตรีช่วยว่าการกระทรวงกลาโหม รัฐมนตรีช่วยว่าการกระทรวงการคลัง และ ปลัดกระทรวงทรัพยากรธรรมชาติและสิ่งแวดล้อม ร่วมคณะ
โดยพลเอก ประวิตรฯ เข้ารับฟังการบรรยายสรุป จาก ผวจ.กระบี่ เลขาธิการ สทนช. เลขาธิการ ส.ป.ก. และ เลขาธิการสํานักงานเศรษฐกิจการเกษตร ณ ศาลากลางจังหวัด สรุปภาพรวม ปริมาณฝน จว.กระบี่ สูงกว่าปี 64 ร้อยละ 8 โดยรับทราบ ความคืบหน้าโครงการพัฒนาแหล่งน้ําในพื้นที่ การจัดสรรที่ดินทํากินของ ส.ป.ก. การรักษาเสถียรภาพราคาน้ํามันปาล์มและความสมดุล ซึ่งสร้างมูลค่าเศรษฐกิจหมุนเวียนในพื้นที่มากกว่า 1 แสนล้านบาท ต่อปี
พลเอก ประวิตร ฯ กล่าวแสดงความเป็นห่วง สถานการณ์ฝนตกหนักสะสมต่อเนื่องในหลายพื้นที่ภาคใต้ และปัญหาความเดือดร้อนของพี่น้องเกษตรกร โดยย้ําสั่งการ สทนช. กํากับงานเชิงรุก 13 มาตรการรับมือฤดูฝน และแผนป้องกันและแก้ไขภาวะน้ําท่วมปี 65 และให้กรมชลประทาน วางแผนจัดการน้ําร่วมกับหน่วยงานในพื้นที่ และติดตามเฝ้าระวังและให้การช่วยเหลืออย่างใกล้ชิด
สําหรับการดูแลพี่น้องเกษตรกรในพื้นที่ รองนายกรัฐมนตรีได้กําชับ ขอให้เร่งโครงการพัฒนาแหล่งน้ําเพื่อการเกษตรให้แล้วเสร็จตามแผนที่กําหนด เพื่อให้เกษตรกรมีน้ําใช้ ประกอบกิจการเกษตรหาเลี้ยงครอบครัวได้ด้วยตนเอง โดยเฉพาะปัญหาเกษตรกรชาวสวนปาล์ม ขอให้หน่วยงานที่เกี่ยวข้อง เร่งขับเคลื่อนตามมาตรการที่ กนป.กําหนด พร้อมย้ํา ต้องสร้างการรับรู้ให้ชาวสวน ตัดผลปาล์มที่สุกเต็มที่ กวดขันลานเทและโรงสกัดมิให้ฉวยโอกาสกดราคารับซื้อ การตรวจสอบติดตั้งมิเตอร์และระบบรายงานข้อมูล ช่วยพัฒนาพันธุ์ปาล์มน้ํามันที่มีคุณภาพ กวดขันจับกุมเมล็ดพันธุ์และต้นกล้าปลอม รวมทั้งน้ํามันเถื่อนจากประเทศเพื่อนบ้าน และการแก้ปัญหาปุ๋ยราคาแพง การสนับสนุนการใช้น้ํามัน B 100 ทดแทนน้ํามันดีเซลในภาคการเกษตร รวมทั้งส่งเสริมมาตรการเพิ่มมูลค่าผลิตภัณฑ์แปรรูป 8 ชนิด “สู่พืชเศรษฐกิจแห่งอนาคต ที่ยั่งยืนระดับระดับโลก”
ต่อจากนั้น พลเอก ประวิตร ฯ ได้พบปะกับ พี่น้องเกษตรกรชาวสวนปาล์ม และย้ําถึง การเดินทางมาวันนี้ ตั้งใจมารับฟังปัญหาความเดือดร้อนของเกษตรกรด้วยตัวเอง ยืนยันรัฐบาล ติดตามและให้ความสําคัญ แก้ปัญหาสถานการณ์น้ํามันปาล์มและปาล์มน้ํามันมาต่อเนื่อง ซึ่งตนในฐานะประธานกรรมการนโยบายปาล์มน้ํามันแห่งชาติ ได้ผลักดันแก้ปัญหามาต่อเนื่อง โดยพยายามลดต้นทุนด้านราคาให้ดีขึ้น ออกมาตรการแก้ไขอย่างเป็นระบบ ทั้งผลักดันนําไปผลิตกระแสไฟฟ้า ไบโอดีเซล รวมทั้งการส่งออกและเร่งมาตรการเพิ่มมูลค่าผลิตภัณฑ์แปรรูป 8 ชนิด โดยราคาดีขึ้น สูงกว่าราคาประกันรายได้จากราคาเฉลี่ย ปี 62 กิโลกรัมละ 3 บาท เป็น 6 บาทในปี 64 และ คาดว่าปีนี้จะอยู่ที่ 7.50 บาท อย่างไรก็ตาม ได้ย้ํา การแก้ปัญหาต้องไม่ให้ผู้บริโภคเดือดร้อน โดยเฉพาะในปีหน้า 66 ประเทศไทย เราจะก้าวไปด้วยกัน “สู่การเป็นศูนย์กลางผลิตน้ํามันอากาศยานชีวภาพให้กับอากาศยาน” เพื่อลดการปลดปล่อยก๊าซคาร์บอนสู่ชั้นบรรยากาศในภูมิภาคนี้ พร้อมย้ํา รัฐบาลจะดูแลพี่น้องเกษตรกรให้ดีที่สุด ด้วยรอยยิ้มถ้วนหน้า
พลเอก ประวิตร ฯ ได้เดินทางไป ตรวจเยี่ยมโครงการพัฒนาแหล่งน้ําเพื่อการเกษตร พื้นที่ดําเนินการ ส.ป.ก.กระบี่ พร้อมมอบหนังสืออนุญาตให้เข้าทําประโยชน์ ส.ป.ก.4-01 แก่ประชาชนในพื้นที่ โดยย้ํารัฐบาล ตั้งใจขับเคลื่อนแก้ปัญหาเรื่อง ที่อยู่อาศัยและที่ดินทํากิน พร้อมกําชับ ขอให้ ส.ป.ก.กระบี่ ต้องเร่งจัดสรรที่ดินทํากินให้ประชาชนตามแผนงานที่กําหนด และเร่งโครงการพัฒนาแหล่งน้ําในพื้นที่ไปพร้อมๆกัน โดยเฉพาะการสร้างสระขนาดใหญ่ในพื้นที่ เชื่อมต่อกับระบบชลประทานกระจายนํา้ออกไปให้ทั่วถึง เพื่อแก้ปัญหาที่ดินทํากิน เสริมความเข้มแข็ง ให้ประชาชนเข้มแข็งสามารถดูแลตนเองได้